KOMISIJOS REGLAMENTAS (EB) Nr. 488/2006
2006 m. kovo 24 d.
nustatantis valiutų kursus, taikomus struktūrinėms arba aplinkos apsaugos priemonėms 2006 m.
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1998 m. gruodžio 15 d. Tarybos reglamentą (EB) 2799/98, nustatantį žemės ūkio politikos priemones dėl euro (1),
atsižvelgdama į 1998 m. gruodžio 22 d. Komisijos reglamentą (EB) Nr. 2808/98, nustatantį išsamias žemės ūkio pinigų politikos sistemos taikymo taisykles eurui žemės ūkyje (2), ypač į jo 4 straipsnio 3 dalies antrą sakinį,
kadangi:
(1)
Remiantis Reglamento (EB) Nr. 2808/98 4 straipsnio 2 dalimi, struktūrinio arba aplinkos apsaugos pobūdžio sumoms kurso keitimo operacija atliekama tų metų, kai priimamas sprendimas teikti pagalbą, sausio 1 d.
(2)
Remiantis Reglamento (EB) Nr. 2808/98 4 straipsnio 3 dalies pirmu sakiniu, taikytinas valiutos keitimo kursas - tai valiutos keitimo kursų, taikomų prieš atliekamą operaciją einantį mėnesį, vidurkis, apskaičiuotas pro rata temporis,
PRIĖMĖ ŠĮ REGLAMENTĄ:
1 straipsnis
2006 metais priede nurodytas valiutos keitimo kursas taikomas struktūrinėms arba aplinkos apsaugos pobūdžio sumoms, numatytoms Reglamento (EB) Nr. 2808/98 4 straipsnio 2 dalyje.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. kovo 24 d.